Kosárlabda: a hatodik helyért
Csütörtökön 18 órakor a litván Kaunas gárdáját fogadja az Euroligában az UNI SEAT Gyõr (tv: Digisport – élõ). Egy gyõzelemmel akár a hatodik hely megszerzése is elérhetõvé válhat.
Fûzy Ákos, az UNI SEAT vezetõedzõje a tegnap sajtótájékoztatón arról beszélt, hogy a Kaunas ellen elõször játszik úgy a csapata, hogy van rajta nyomás.
„Eddig jobbára olyan csapatokkal játszottunk az Euroligában, amelyek jóval esélyesebbek és jóval erõsebbek voltak. A litvánok, noha idegenben kikaptunk tõlük, nem annyival jobbak, mind játékosállományban, mind költségvetésben hasonló szintet képviselnek, mint mi. Nagy kérdés, hogy ezt a helyzetet miként kezelik a kellõ tapasztalattal rendelkezõ játékosok, mindenesetre ez jó erõpróba lehet a bajnokság kiélezett szakaszaira" – fogalmazott a szakember.
A gyõrieknek nincs sérültjük, teljes kerettel készülnek az Euroliga-mérkõzésre, bár Fûzy Ákos megjegyezte: kisebb hullámvölgybe került a csapat, az általa december elejére várt fásultság és fáradtság most érte el a játékosokat, s talán a Kaunas elleni összecsapás arra is jó lehet, hogy visszataláljanak a helyes útra. A siker ugyanis azt jelentené, hogy akár a hatodik helyet is megszerezheti a csapat a csoportban, ami egy újonctól komoly fegyverténynek számítana.
Nagy-Bujdosó Nóra, a gyõriek csapatkapitánya is lát esélyt a gyõzelemre, ehhez csak meg kell valósítani az edzõ által megálmodott új taktikát és hinni kell benne. A játékos a csapat nevében annyit ígért, az elsõ perctõl koncentrálva, harcolva játszanak, s ha a tompaságot le tudják vetkõzni, akkor gyõzelemmel tudják megörvendeztetni a kilátogató nézõket.
Sorsolás és családi jegy. Fûzy András, az UNI SEAT Gyõr társadalmi elnöke elmondta: a Kaunas elleni mérkõzésre jegyet váltók közül 15 szerencsés nézõt a klub elutaztat január 25-én Prágába, a csapat soron következõ idegenbeli összecsapására. Sorsolás a mai meccs szünetében.
Fontos hír még, hogy február 1-jétõl családi jegyet is lehet vásárolni: ezer forintért két felnõtt és két gyerek mehet be a mérkõzésekre.
UNI-SZE Gyõr Gyõr kosárlabda